 डोडा ते किश्तवाड़ गी बाकी दी रिआसती कन्नै जोड़ने आहली सिड़क बौहंदी जा करदी ऐ जेहदी बजाह कन्नै आम लोकें च उब्भरने आहलिएं परेशानिएं गी दूर करने लेई प्रशासन पासेआ जेहड़ा लापरोआह्‌ली आहला रवैया अपनाया जा करदा ऐ ओह अपने आप च इक चैंता आहली गल्ल ऐ।  लोकें दे बचाव लेई अजें तक्कर कोई गैंही नेई चुक्किआं गेईआं हैन।  असस्सर दे कश सिड़क बेई जाने करी डोडा-किश्तवाड़ सिड़कै उप्पर यातायात मुमकन नेईं ऐ ते इस्सी इक बारी फ्ही बहाल करने च सरकार दी नाकामी दी बजाह कन्नै इनें खेत्तरें च रौहने आहले लोकें दिआ परेशानिआं बधदिआं जा करदिआं न।  ईआं बी एह खेत्तर अनदिक्खे गै रौहंदे न ते इत्थे लोकें गी संपर्क दे बेहतर साधन बी हासल नेईं हैन।  जित्थे इक बक्खी बाकी दी दुनिआ कन्नै इस खेत्तर गी जोड़ने आहली एह सिड़क पिछले खरे मते समें थमां बंद पेदी ऐ उत्थें गै दूई बक्खी रिआसती सरकार दे इस खेत्तर दे लोकें गी जरूरी चीजां-बस्तां पजाने च नाकाम रौहने करी नाकाम साबत होने करी मकामी बसनीकें दिआं मुश्कलां बधदिआं जा करदिआं न।  इक थ्होई दी सूचना मताबक किश्तवाड़ दे लोकें अपनिएं परेशानिएं गी लेईऐ जोरदार हंगामा कीत्ता।  रिआसती थमां कटोए दे दौने जिलें दी हालत इक दूए थमां बक्ख नेईं ऐ।  सब्जिएं, दोआएं, मिट्टी दे तेल ते खाने आहले तेलें सने मकामी लोकें गी इस गल्ला दा बी खरी-मति कमी आवा करदी ऐ।  इनें लोकें गी होरने चीजें बस्तें दी बी खरी-मति कमी आवा करदी ऐ।  इनें लोकें गी इस गल्ला दा बी त्राहं ऐ जे सिड़कै गी तौले ठीक नेईं कीत्ते जाने दी सूररत च जरूरी चीजें-बस्तें दी बी खऱी-मति कमी च बादधा होने करी सिड़कै दी बजाह कन्नै खरी मति गिनतरी च मते कसरी लोकें गी जम्मू ते श्रीनगर दे हस्पतालें च इलाज करोआने दी लोड़ ऐ ते मजूदा हालात च उंदा इलाज नेईं करोआया जाई सका करदा। 